ನನ್ನ ಮಗನಿಗೆ ರಿಯಾ ವಿಷ ನೀಡ್ತಿದ್ಲು, ಆಕೆಯೇ ಕೊಲೆಗಾತಿ: ಕಣ್ಣೀರಿಟ್ಟ ಸುಶಾಂತ್ ತಂದೆ ಇವರಿಂದ ಪ್ರಕಟಿಸಲಾಗಿದೆ News Alert ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಾಜ್ ಪೂತ್ ಸಾವಿನ ಪ್ರಕರಣ ದಿನದಿಂದ ದಿನಕ್ಕೆ ಹೊಸ ತಿರುವು ಪಡೆಯುತ್ತಿದೆ. ಡ್ರಗ್ಸ್ ಜಾಲದಲ್ಲಿ ರಿಯಾ ಚಕ್ರಬೋರ್ತಿ ತೊಡಗಿದ್ದರು, ನಿಷೇದಿಸಲ್ಪಟ್ಟ ಮಾದಕ ದ್ರವ್ಯಗಳನ್ನು ರಿಯಾ ಕೊಳ್ಳುತ್ತಿದ್ದರು ಎಂಬುದು ಆಕೆಯ ವಾಟ್ಸ್ ಆಪ್ ನಲ್ಲಿ ಬಯಲಾಗಿದೆ. ಸುಶಾಂತ್ ಗೆ ಗೊತ್ತಾಗದ ಹಾಗೆ, ಆತನಿಗೆ ರಿಯಾ ಡ್ರಗ್ಸ್ ನೀಡುತ್ತಿದ್ದರೂ ಎಂಬ ಆರೋಪವೂ ಕೇಳಿಬಂದಿದೆ. ಈ ಬೆನ್ನಲ್ಲೇ ರಿಯಾ ಚಕ್ರಬೋರ್ತಿ ವಿರುದ್ಧ ಸುಶಾಂತ್ ಸಿಂಗ್ ತಂದೆ ಗಂಭೀರ ಆರೋಪ ಮಾಡಿದ್ದಾರೆ. ನನ್ನ ಮಗ ಸುಶಾಂತ್ ಗೆ ರಿಯಾ ಚಕ್ರಬೋರ್ತಿ ಬಹಳ ಸಮಯದಿಂದ ವಿಷ ನೀಡುತ್ತಿದ್ದಳು. ಆಕೆಯೇ ಕೊಲೆಗಾತಿ. ರಿಯಾ ಮತ್ತು ಸಂಗಡಿಗರನ್ನು ತನಿಖಾ ತಂಡ ಕೂಡಲೆ ಅರೆಸ್ಟ್ ಮಾಡಬೇಕು ಎಂದು ಸುಶಾಂತ್ ಸಿಂಗ್ ರಾಜ್ ಪೂತ್ ತಂದೆ ಕೆ.ಕೆ.ಸಿಂಗ್ ಹೇಳಿದ್ದಾರೆ. ಸುಶಾಂತ್ ಸಿಂಗ್ ನಿಗೂಢ ಸಾವಿನ ಸಂಬಂಧ ಜಾರಿ ನಿರ್ದೇಶನಾಲಯ ಮತ್ತು ಸಿಬಿಐ ಪ್ರಕರಣ ದಾಖಲಿಸಿಕೊಂಡು ತನಿಖೆ ನಡೆಸುತ್ತಿದೆ. ಈವರೆಗೂ ಯಾರನ್ನೂ ಬಂಧಿಸಿಲ್ಲ.